cyanic-selkie/wikianc huggingface dataset:
ஜாங் நன்ஷான்
ஜாங் நன்ஷான் (Zhong Nanshan) (பிறப்பு: 1936 அக்டோபர் 20) இவர் ஓர் சீன தொற்றுநோயியல் நிபுணரும் மற்றும் நுரையீரல் நிபுரும் ஆவார். இவர் 2003இல் சார்சு கொரோனா வைரசைக் கண்டுபிடித்தார். 2005 முதல் 2009 வரை சீன மருத்துவ சங்கத்தின் தலைவராக இருந்த இவர் தற்போது தொராசிக் நோய் இதழின் தலைமை ஆசிரியராக இருக்கிறார்.
கல்வி
ஜாங் பெய்ஜிங் மருத்துவ பல்கலைக்கழகத்தில் கல்வி கற்றார். அங்கு இவர் உள் மருத்துவத்தில் பயிற்சியை முடித்தார்.
1980களில், லண்டனில் உள்ள புனித பார்தலோமிவ் மருத்துவமனை மற்றும் எடின்பரோ பல்கலைக்கழக மருத்துவப் பள்ளியில் 1979 மற்றும் 1981க்கும் இடையில் மேலதிக பயிற்சியை முடித்தார். எடின்பரோ மருத்துவப் பள்ளியில் 1981இல் எம். டி. பட்டம் பெற்றார்
தொழில்
ஜாங் 2000ஆம் ஆண்டில் சீன தொராசிக் சமூகத்தின் தலைவரானார். 2005இல் சீன மருத்துவ சங்கத்தின் தலைவரானார். இவர் தற்போது குவாங்சோ சுவாச நோய் நிறுவனத்தின் இயக்குநராகவும், தொராசிக் நோய் இதழின் தலைமை ஆசிரியராகவும் உள்ளார். புரத ஊட்டச்சத்து குறைபாடு மற்றும் நாள்பட்ட நுரையீரல் அழற்சி நோய்க்கு இடையிலான உறவை ஜாங் கண்டுபிடித்தார். மேலும் நாள்பட்ட நுரையீரல் அழற்சி நோயால் பாதிக்கப்பட்ட நோயாளிகளுக்கு ஆற்றல் நுகர்வு குறித்த அளவீடு செய்யப்பட்ட சூத்திரத்தை உருவாக்கியுள்ளார்.
சார்சு தொற்றின் போது
2003 சனவரி 28 அன்று, ஜாங் உடல்நிலை சரியில்லாமல் இருந்தார். இவருக்கு எக்சு-கதிர் எடுத்த உடனே இவருக்கு நுரையீரல் அழற்சி தொற்று இருந்தது கண்டுபிடிக்கப்பட்டது. முன்னணி ஆராய்ச்சியாளர் மற்றும் மருத்துவரான தனக்கு சார்சு தொற்று ஏற்பட்டு சுவாச நோய்வாய்ப்பட்ட செய்தி பொது மக்களுக்கு அச்சத்தையும் பீதியையும் ஏற்படுத்தும் என்ற அச்சத்தில், ஜாங் மருத்துவமனையில் சிகிச்சை பெற முடிவு செய்தார். பின்னர் இந்த சுவாச நோய் சார்சால் ஏற்படவில்லை என்று நம்பி வீடு திரும்பினார். இவரது மனைவி லி ஷாஃபெனின் கவனிப்புடன் இவர் எட்டு நாட்களுக்குப் பிறகு குணமடைய முடிந்தது. குணமடைந்த பின்னர் இவர் உடனடியாக குவாங்சோ சுவாச நோய்களின் நிறுவனத்திற்கு திரும்பினார். சார்சுக்கு எதிரான போராட்டத்தை தீவிரப்படுத்தினார். 2003 பிப்ரவரி 11 குவாங்டாங் சுகாதாரத் துறை நடத்திய செய்தியாளர் சந்திப்பில், ஜாங் இந்த நோயையும் அதன் அறிகுறிகளையும் விளக்கினார். மேலும் இது தடுக்கக்கூடியது மற்றும் குணப்படுத்தக்கூடியது என்று கூறி பொதுமக்களை அமைதிப்படுத்தினார்.
சார்சு நோயாளிகளுக்கு சிகிச்சையளிக்கும் போது ஜாங் முதன்முறையாக ஆக்கிரமிப்பு அல்லாத காற்றோட்ட முறைகளைப் பயன்படுத்தினார். இது நோயாளிகள் உட்கொள்ளக்கூடிய பிராணவாயுவின் அளவை அதிகரித்தது; இந்த முறை நோயாளிகளின் வலியைக் குறைத்தது. கடுமையான நிலைமைகளை அனுபவிக்கும் நோயாளிகளுக்கு சிகிச்சையளிக்க கார்டிசோன் என்ற மருந்தின் பயன்பாட்டை முன்மொழிய வேண்டும் என்றும் ஜாங் வலியுறுத்தினார். இது கடுமையான நோயாளிகளின் இறப்பு விகிதத்தை கணிசமாக 13% ஆகக் குறைத்தது, மேலும் மொத்த சிகிச்சை நேரத்தையும் குறைத்தது.
கார்டிசோனைப் பயன்படுத்துவதற்கான முடிவு அந்த நேரத்தில் அரசியல் ரீதியாக சர்ச்சைக்குரியதாக இருந்தது. 2003 பிப்ரவரியில், சீன நோய் கட்டுப்பாடு மற்றும் தடுப்பு மையம் ஏற்கனவே சாதாரண கிளமிடியா என்பது வித்தியாசமான நுரையீரல் அழற்சியின் நேரடி காரணம் என்ற அதிகாரபூர்வமான பார்வையை வெளியிட்டிருந்தது. இதன் விளைவாக, சட்டப்பூர்வமாக பரிந்துரைக்கப்பட்ட ஒரே வழி சார்சு நோயாளிகளுக்கு சிகிச்சையளிப்பது நுண்ணுயிர் எதிர்ப்பிகளைப் பயன்படுத்துவதாகும். குவாங்டாங்கில் நூற்றுக்கணக்கான நோயாளிகளின் அவதானிப்பின் அடிப்படையில், கார்டிசோனின் மிதமான பயன்பாட்டிற்கு வக்காலத்து வாங்க ஜாங் உறுதியாக இருந்தார். ஜாங் பின்னர் ஒரு நேர்காணலில் இது அவமானத்தையும் அவதூறையும் தரக்கூடும் என்று தனக்குத் தெரியும் என்று கூறினார். ஆனால் இவர் தனது அவதானிப்புகள் மற்றும் நோய் தொடர்பான விஞ்ஞான தீர்ப்புகளில் நம்பிக்கை வைத்ததால் இவர் தொடர்ந்து இருந்தார்.
உலக சுகாதார அமைப்பைச் சேர்ந்த மருத்துவர் எவான்சு தலைமையிலான பிரதிநிதிகள் ஏப்ரல் தொடக்கத்தில் சீனாவுக்குச் சென்றபோது, ஜாங் சார்சின் சிறப்பியல்புகளையும் சீனாவில் சிகிச்சை மற்றும் தடுப்பு முறையையும் முன்வைத்தார். ஜாங்கின் விளக்கம் நல்ல வரவேற்பைப் பெற்றது. மேலும் உலகெங்கிலும் சார்சுக்கு எதிரான போராட்டத்திற்கு இவரது முறைகள் பரவலாகப் பயன்படுத்தப்பட்டன.
கோடியார் மாதா
கோடியார் மா அல்லது கோடியார் மாதா (Khodiyar) (பல இந்திய மொழிகளில் மா என்பதன் பொருள் தாய்) இந்தியாவின் குஜராத் மாநிலத்திலும் ராஜஸ்தான் மாநிலத்தின் சில பகுதிகளிலும் வணங்கப்படும் இந்து சமயப் பெண் தெய்வமாகும்.
ஜாங் நன்ஷான்
தனிப்பட்ட வாழ்க்கை
thumb| 1963 இல் ஜாங் நன்ஷான் மற்றும் லி ஷாஃபென். ஜாங் 1936 அக்டோபரில் நாஞ்சிங்கில் உள்ள மத்திய மருத்துவமனையில் பிறந்தார். இவரது குடும்பம் புஜியான் மாகாணத்திலுள்ள ஜியாமென் நகரைச் சேர்ந்தவர்கள்.
கோடியார் மாதா
புராணக்கதை
கோடியார் மாதாவின் புராணக்கதை கி.பி 700 இல் தொடங்குகிறது. மாமனியா காத்வி (மமத் ஜி) என்ற நபர் பாவ்நகர் மாவட்டத்தில் உள்ள ரோய்சாலா கிராமத்தில் வசித்து வந்தார். அப்போதைய ஆட்சியாளரான மகாராஜ் ஷில்பத்ராவுடன் அவருக்கு நல்ல உறவு இருந்தது. ஆட்சியாளரின் அமைச்சர்கள் இந்த விதிவிலக்கான உறவினைப்பொறுக்காமல் பொறாமைகொண்டனர். மமத் ஜியிடமிருந்து அரசர் விடுபடுவதற்கான திட்டத்தை வகுத்தனர். ஆட்சியாளரை வற்புறுத்துவதில் அவர்கள் மிகவும் வெற்றிபெறவில்லை, ஆனால் ஆட்சியாளரின் மனைவி ராணியை வற்புறுத்துவதில் அவர்கள் வெற்றி பெற்றனர்.
ஜாங் நன்ஷான்
தனிப்பட்ட வாழ்க்கை
ஜாங் 1950களில் கல்லூரி ஒரு சிறந்த விளையாட்டு வீரராக இருந்தார். பெய்ஜிங் நகர ட்ராக் அண்ட் ஃபீல்ட் குழு இவரை ஒரு முழுநேர விளையாட்டு வீரராக நியமிக்க முயன்றது. ஆனால் இவர் ஒரு மருத்துவராக வேண்டும் என்பதில் உறுதியாக இருந்தார். தனக்கு அளிக்கப்பட்ட வாய்ப்பை மறுத்துவிட்டார். இவரது விளையாட்டு இணைப்பு மூலம், 13 ஆண்டுகளாக சீன பெண்கள் தேசிய கூடைப்பந்து அணியில் உறுப்பினராக இருந்த ஒரு சிறந்த கூடைப்பந்து வீரரான லி ஷாஃபென் என்பவரின் அறிமுகம் கிடைத்தது. இவர்கள் 1963 திசம்பர் 31 அன்று திருமணம் செய்து கொண்டனர். இவர்களுக்கு ஜாங் வீட் என்ற ஒரு மகனும் மற்றும் ஜாங் வெய்யூ என்ற ஒரு மகளும் என இரு குழந்தைகள் உள்ளனர். இதில் ஜாங் வீட் ஒரு மருத்துவராகவும், மற்றும் ஜாங் வெய்யூ ஒரு நீச்சல் வீரராகவும் இருக்கிறார்கள்.
குறிப்புகள்
பகுப்பு:எடின்பரோ பல்கலைக்கழக முன்னாள் மாணவர்கள் பகுப்பு:வாழும் நபர்கள் பகுப்பு:1936 பிறப்புகள்
வடசித்தூர் சோலையம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோடியார் மாதா
புராணக்கதை
ஒரு நாள், வீட்டு வாசகர்கள் அவரை அரண்மனைக்குள் செல்ல விடவில்லை. மமத் ஜி காரணம் கேட்டபோது, குழந்தை இல்லாத ஒரு மனிதன் ராஜாவின் பிரசன்னத்திற்கு தகுதியானவன் அல்ல என்று அவரிடம் கூறப்பட்டது. மமத் ஜி வீடு திரும்பி சிவபெருமானிடம் வரம் கேட்க விரும்பினார். சிவன் தோன்றவில்லை. அவர் தனது வாழ்க்கையை முடித்துக்கொள்ள உயிர்த்தியாகமாக கொடுக்க முடிவு செய்தார். அவர் தற்கொலை செய்துகொள்ளவிருந்த தருணத்தில் சிவன் தோன்றி பாம்புகளின் மன்னான நாகராஜாவைக் காண நாகலோகம் அழைத்துச் சென்றார் -
வடசித்தூர் சோலையம்மன் கோயில்
கோயில் அமைப்பு
இக்கோயிலில் சோளியம்மன் (எ) பணப்பட்டி அம்மன், சோளியம்மன் (எ) பணப்பட்டி அம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
கோடியார் மாதா
புராணக்கதை
அவரது கதையைக் கேட்டதும், நாகதேவின் மகள்கள் மமத் ஜிக்கு உதவ முடிவு செய்தனர். எட்டு குழந்தைகளுக்கு எட்டு தொட்டில்களை உருவாக்குமாறு அவர்கள் அவருக்கு அறிவுறுத்தினர். பின்னர் சிவன் மற்றும் நாக்தேவன் ஆகியோரின் வரத்தின் காரணமாக அவருக்கு ஏழு மகள்கள் மற்றும் ஒரு மகன் பிறந்தனர். அந்த மகள்களில் ஒருவர் ஜான்பாய் (கோடியார் மா). அவர்கள் அச்சமூட்டும் வீராங்கனைகளாக வளர்க்கப்பட்டனர், எப்போதும் தங்கள் சொந்த இடமான நாகலோக்கின் நினைவாக, கருப்புத் துணிகளை அணிந்தார்கள். எனவே, அவர்களுக்கு உள்ளூர் மொழியில் கோப்ரா சகோதரிகள் அல்லது நாக்னெச்சி என்று பெயர்கள் வழங்கப்பட்டன, மேலும் முந்தைய மார்வார் மாநிலத்தின் அரச இல்லத்தின் காவல் தெய்வமாகவும் இருந்தனர்.
வடசித்தூர் சோலையம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் திருக்கல்யாண உற்சவம் முக்கிய திருவிழாவாக நடைபெறுகிறது.
கோடியார் மாதா
புராணக்கதை
ஒருமுறை  கோடியார் மாவின் சகோதரன் விஷக்கடியால் தாக்கப்பட்டான். எனவே கோடியார் மா நீருக்கடியில் பயணம்செய்து நாகலோகத்திலிருந்து அமிர்தத்தைத் தன்னுடன் எடுத்து வந்து தனது சகோதரனைக் காப்பாற்றினார். அவ்வாறு நீருக்கடியில் செல்லும்போது ஜான்பாய்க்க்ய் பயணத்தில் காலில் காயம் ஏற்பட்டது. நீருக்குள் மூழ்கிய ஜான்பாய் ள் மீண்டும் ஒரு முதலை மீது அமர்ந்து நீரின் மேற்பரப்புக்கு வந்தாள். அதன் பிறகு அவர் கோடியார் மாதா என்று அழைக்கப்பட்டார். அன்று முதல் முதலை அவரது வாகனம் ஆனது.
கோயில்கள்
மிக முதன்மையான கோடியார் மாதா கோயில்கள் - மேட்டல் (வான்கானேருக்கு அருகில்), ராஜ்புரா கிராமம் ( பாவ்நகருக்கு அருகில்), கல்தாரா (தாரிக்கு அருகில்) மற்றும் டடனியா தாரா ( பாவ்நகருக்கு அருகில்) ஆகிய கோயில்களாகும்.
வடசித்தூர் சோலையம்மன் கோயில்
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோடியார் மாதா
கோயில்கள்
கோடால்தாம் "மா கோடியார்" தோராயமாக 50 விகா பரப்பளவில் கட்டப்பட்டு வரும் கோயிலாகும். இது NH27 இல் ஜெத்பூர்-விர்பூர் சாலை பிரிவில் இருந்து காக்வாட் [குஜராத், 360370] டுக்கு அருகில் அமைந்துள்ளது. இது கம்பாலிடா பௌத்த குகைகளுக்கு அருகில் அமைந்துள்ளது.
ராஜ்பாரா கிராமத்தில் (ராஜ்பாரா தாம்) பரந்திருக்கும் கோடியார் மாதாஜி கோயில் மேட்டல் கோயிலுக்குச் சமமாகப் புகழ்பெற்றது. இது பாவ்நகர் நகருக்கு மேற்கே 18 கி.மீ தொலைவில் அமைந்துள்ளது. கோயிலுக்கு அருகில் டடானியா தாரோ என்று அழைக்கப்படும் ஒரு ஏரி உள்ளது, இந்த ஏரியின் பெயரால், தெய்வம் தத்தானியா தாராவளி என்றும் அழைக்கப்படுகிறது.
குஜராத்தின் தாரிக்கு அருகிலுள்ள கலதாரா ஸ்ரீ கோடியார் மந்திர் மற்ற கோயில்களைப் போலவே மிகப்பெரியதும் புகழ்பெற்றதுமாகும்.
ஊடகம்
குஜராத்தி திரைப்படமான ஜெய் கோடியார் மா, ஒரு காலத்தில் பாக்ஸ் ஆபிஸில் வெற்றி பெற்றது, ஹேமந்த் சவுகான் அதே தலைப்பைக் கொண்ட ஒரு கர்பா நடனம் குறித்த  குறுந்தகட்டினை வெளியிட்டுள்ளார். .
குல்தேவி
சரண், படேல், போய் போன்ற பல இந்து சாதியினர் கோடியார் மாதாவை தங்கள் குலதேவியாக வணங்குகிறார்கள், மேலும் கோடியாரை தங்கள் குடும்பப்பெயராகவும் பயன்படுத்துகின்றனர். சுதாசமா, பட்டிதார், சர்வையா, ரானா, ரவால் (யோகி)  ஆகிய குடும்பங்களில் சில நேரங்களில் கோடியார் மாதாவைக் குலதேவியாக வணங்குகிறார்கள்; தனது பெயருக்குப் பின்னால் கோடியார் என்பதையும் பயனபடுத்துகிறார்கள்.
ஐலாகாண்டி
ஐலாகாண்டி (Hailakandi), வடகிழக்கு இந்தியாவில் உள்ள அசாம் மாநிலத்தின் தெற்கில் அமைந்த மலைகள் மற்றும் பராக் பள்ளத்தாக்கு கோட்டத்தில் அமைந்த ஐலாகாண்டி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் கோட்டத் தலைமையிடமான சில்சார் நகரத்திற்கு தென்மேற்கில் 35.8 கிலோ மீட்டரும்; கவுகாத்திக்கு தென்கிழக்கே 310.8 கிலோ மீட்டரும்; தேஜ்பூருக்கு தெற்கில் 373.9 கிலோ மீட்டர் தொலைவிலும் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 16 வார்டுகளும், 7,000 வீடுகளும் கொண்ட நகரத்தின் மக்கள் தொகை 33,637 ஆகும். அதில் ஆண்கள் 16,843 மற்றும் பெண்கள் 16,794 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9.84% ஆகவுள்ளனர். இதன் சராசரி எழுத்தறிவு 92.08% ஆகவுள்ளது. இதன் மக்கள் தொகையில் இந்துக்கள் 67.26%, இசுலாமியர் 31.77%, கிறித்தவர்கள் 0.23% மற்றும் பிறர் 0.74% ஆகவுள்ளனர்.
போக்குவரத்து
ஐலாகாண்டி தொடருந்து நிலையம், சில்சார் நகரத்துடன் இருப்புப் பாதையால் இணைக்கப்பட்டுள்ளது.
வெளி இணைப்புகள்
பகுப்பு:அசாம் மாநிலத்திலுள்ள ஊர்களும் நகரங்களும் *
வசுந்தரா காஷ்யப்
வசுந்தரா காஷ்யப் (Vasundhara Kashyap) என்பவர் ஒரு இந்திய திரைப்பட நடிகை, வடிவழகி ஆவார். இவர் முதன்மையாக தமிழ் படங்களில் நடித்துள்ளார்
தொழில்
வசுந்தரா தமிழ் தந்தைக்கும், மகாராட்டிர தாய்க்கும் பிறந்தவர். இவர் முதலில் 2006 ஆண்டு  வட்டாரம் படத்தில் நடித்தார். பின்னர் காலைப்பனி, ஜெயம் கொண்டான், பேராண்மை உள்ளிட்ட படங்களில் தோன்றினார். மிஸ் சென்னை போட்டியில் பங்கேற்ற இவர் மிஸ் கிரியேட்டிவிட்டி என முடிசூட்டப்பட்டார், அதைத் தொடர்ந்து இவர் வடிவழகி தொழிலில் ஈடுபட்டார். தென்மேற்கு பருவகாற்று படத்தின்போது தனது பெயரை வசுந்தரா காஷ்யப் என்று மாற்றினார்.
வெளி இணைப்புகள்
பகுப்பு:1989 பிறப்புகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தமிழ் நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள்
பன்னிரண்டு சகோதரிகள்
thumb|300x300px| இந்த கதையின் முக்கிய கதாபாத்திரங்களில் ஒன்றான [[இயக்கர்|யாக்சாவின் சிலை ]] பன்னிரண்டு சகோதரிகள் (นางสิบสอง) அல்லது பன்னிரண்டு பெண்கள் என்பது ஒரு வகை புராணக்கதையாகும். இது தாய்லாந்து மொழியிலுள்ள தென் கிழக்காசிய நாட்டுப்புற கதையாகும். மேலும் இது பன்னாசா ஜாதகக் கதைகளின் (Paññāsa Jātaka) தொகுப்பில் ரதசேனா பற்றிய அபோக்ரிஃபா (Apocrypha) ஜாதகக் கதை ஆகும். இது புத்தரின் முந்தைய வாழ்க்கையை பற்றிய கதைகளில் ஒன்றாகும். பன்னிரண்டு பெண்களில் ஒருவரின் மகனாக ரதசேனாவாக (Rathasena) இருந்ததாகவும், அவர் போதிசத்துவாராக இருந்ததாகவும் கூறுகிறது.
பின்னணி
தென்கிழக்கு ஆசியாவில் சில நாடுகளான தாய்லாந்து, கம்போடியா மற்றும் லாவோஸ் ஆகியவற்றில் நாட்டுப்புற பாரம்பரியத்தின் ஒரு பகுதியாக பன்னிரண்டு சகோதரிகளின் கதை உள்ளது. மலேசிய சியாமிஸ்கள் மற்றும் மலேசிய சீனர்களிடையே புகழ் பெற்றிருந்த இந்த புராணமானது வெவ்வேறு நாடுகளிலிருந்தும் வெவ்வேறு தலைப்புகளில் பல்வேறு பதிப்புகளாக மலேசியாவில் பரவலாயிற்று.
தனது பெற்றோர்களால் கைவிடப்பட்டு ஒரு ஓக்ரஸ்ஸால் தத்தெடுக்கப்பட்ட பன்னிரண்டு சகோதரிகளின் வாழ்க்கையைப் பற்றிய ஒரு நீண்ட கதையாகும்.
வெளி இணைப்புகள்
பகுப்பு:தென்கிழக்காசியப் பண்பாடுகள்
கோவை கரியகாளியம்மன் கோயில்
கோவை கரியகாளியம்மன் கோயில் தமிழ்நாட்டில் கோயம்புத்தூர் மாவட்டம், கோவை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் கரியகாளியம்மன், அம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. மாசி மாதம் மகா சிவராத்திரி முக்கிய திருவிழாவாக நடைபெறுகிறது. சித்திரை மாதம் சித்திரா பௌர்ணமி திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தெகியாஜூலி
தெகியாஜூலி (Dhekiajuli) வடகிழக்கு இந்தியாவில் உள்ள அசாம் மாநிலத்தின் வடக்கு கோட்டத்தில் உள்ள சோனித்பூர் மாவட்டத்திலுள்ள நகரம் மற்றும் நகராட்சி ஆகும். இந்நகரத்தில் பிரம்மபுத்திரா ஆறு பாய்கிறது. இது மாநிலத் தலைமையிடமான கவுகாத்திக்கு வடகிழக்கில் 128.3 கிலோ மீட்டரும், கோட்டத் தலைமையிடமான தேஜ்பூருக்கு மேற்கில் 33.5 கிலோ மீட்டர் தொலைவில் உள்ளது. இந்நகரத்தைச் சுற்றிலும் தேயிலைத் தோட்டங்கள் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும், 4,767 வீடுகளும் கொண்ட தெகியாஜூலி நகரத்தின் மக்கள் தொகை  21,579  ஆகும். அதில் ஆண்கள் 11,097 மற்றும் பெண்கள் 10,482 ஆக உள்ளனர். பாலின விகிதம் 1000 ஆண்களுக்கு 945 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். இதன் சராசரி எழுத்தறிவு 90% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,879 மற்றும் 362 ஆகவுள்ளனர். இதன் மக்கள் தொகையில் இந்துக்கள் 86.26%, இசுலாமியர் 9.96%, பௌத்தர்கள், சமணர்கள் , சீக்கியர்கள் 0.28%, கிறித்தவர்கள் 3.22 மற்றும் பிறர் 0.9% ஆகவுள்ளனர்.
போக்குவரத்து
அருணாச்சலப் பிரதேசத்தின் நாகார்லாகுன் - கவுகாத்தி செல்லும் தொடருந்துகள் தெகியாஜூலி சாலை தொடருந்து நிலையம் வழியாகச் செல்கிறது.
மேற்கோள்கள்
பகுப்பு:அசாம் மாநிலத்திலுள்ள ஊர்களும் நகரங்களும் பகுப்பு:சோணித்பூர் மாவட்டம்
பன்னாசா ஜாதகம்
பன்னாசா ஜாதகம் ( பருமிய மொழி : ပညာသဇာတက), (தாய்: ปัญญาสชาดก), என்பது தென்கிழக்கு ஆசியாவில் தோன்றிய 50 கதைகளை கொண்ட ஒரு தொகுப்பு ஆகும்.புத்தரின் முந்தைய வாழ்க்கை பற்றியதாகும்.
இந்த கதைகள் ஜாதகத்தவன்னனா (Jātakatthavaṇṇanā)  பாணியை அடிப்படையாகக் கொண்டவை, ஆனால் அவை பாலி மொழி புராணத்திலிருந்து வந்தவை அல்ல. இந்த கதைகள் புத்தரின் வாழ்க்கை வரலாற்றைக் கோடிட்டுக் காட்டுகின்றன, மேலும் தானம் செய்வது (dāna) மற்றும் வலுவான கவனம் செலுத்தி, பரிபூரணத்துவத்தை அடைவதை (pāramitā)  பற்றியும் விளக்குகிறது.
குறிப்புகள்
பகுப்பு:தென்கிழக்காசியப் பண்பாடுகள்
லான்சுபோர்டைட்டு
லான்சுபோர்டைட்டு (Lansfordite) என்பது MgCO3·5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய மக்னீசியம் கார்பனேட்டு கனிமம் என்று இது வகைப்படுத்தப்படுகிறது. 1888 ஆம் ஆண்டு அமெரிக்க மாநிலமான பென்சில்வேனியாவின் லான்சுபோர்டு மாகாணத்தில் இருக்கும் நிலக்கரி சுரங்கத்தில் முதன் முதலாக இக்கனிமம் கண்டறியப்பட்டது.
ஒற்றை சரிவச்சு கட்டமைப்பில் படிகமாகும் லான்சுபோர்டைட்டு பொதுவாக நிறமற்றும் அல்லது வெள்ளை நிறங்கொண்ட பட்டகமாகவும், விழுதுப்பாறைப் பொதியாகவும் தோன்றுகிறது. மென்மையான கனிமமான இதன் மோவின் கடினத்தன்மை 2.5 எனவும் ஒப்படர்த்தி 1.7 எனவும் மதிப்பிடப்பட்டுள்ளது. கனிமத்தின் ஒளிவிலகல் குறியீட்டு எண் 1.46 முதல் 1.52 ஆக உள்ளது.
மேற்கோள்கள்
பகுப்பு:மக்னீசியக் கனிமங்கள் பகுப்பு:கார்பனேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
பார்பேட்டா ரோடு
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும், 7,484 வீடுகளும் கொண்ட பார்பேட்டா ரோடு நகரத்தின் மக்கள் தொகை 35,571 ஆகும். அதில் ஆண்கள் 18,489 மற்றும் பெண்கள் 17,082 ஆக உள்ளனர். பாலின விகிதம் 1000 ஆண்களுக்கு 924 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி எழுத்தறிவு  87.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,025 மற்றும் 970 ஆகவுள்ளனர்.
இதன் மக்கள் தொகையில் இந்துக்கள் 89.83%, இசுலாமியர் 8.48%, சமணர்கள் 0.83% மற்றும் பிறர் 0.31% ஆகவுள்ளனர்.
போக்குவரத்து
தேசிய நெடுஞ்சாலை எண் 27, பார்பேட்டா ரோட்டை கவுகாத்தி நகரத்துடன் இணைக்கிற்து. பார்பேட்ட ரோடு தொடருந்து நிலையம் கவுகாத்தி, கான்பூர், லக்னோ, தில்லி, கொல்கத்தா, புரி, புவனேஸ்வர், விசாகப்பட்டினம், விஜயவாடா, சென்னை, பெங்களூரு, எர்ணாகுளம் போன்ற நகரங்களுடன் இணைக்கிறது.
மேற்கோள்கள்
பகுப்பு:அசாம் மாநிலத்திலுள்ள ஊர்களும் நகரங்களும் பகுப்பு:பார்பேட்டா மாவட்டம்
ஆத்துப்பொள்ளாச்சி மாரியம்மன் கோயில்
ஆத்துப்பொள்ளாச்சி மாரியம்மன் கோயில் தமிழ்நாட்டில் கோயம்புத்தூர் மாவட்டம், ஆத்துப்பொள்ளாச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் பூசாட்டுதல் விழா 2 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிருஷ்ணசாமி பொறியியல் மற்றும் தொழில்நுட்ப கல்லூரி
கிருஷ்ணசாமி பொறியியல் மற்றும் தொழில்நுட்ப கல்லூரி 2001 ஆம் ஆண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE)  யிருந்தும் இக்கல்லூரி அங்கீகாரம் பெற்றது.
இடம்
இக்கல்லூரி நெல்லிக்குப்பம் பிரதான சாலை, எஸ்.குமாராபுரம்,,கூடலூர் மாவட்டத்தில் அமைந்துள்ளது
படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
மேற்கோள்கள்
பகுப்பு:கடலூர் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
ஜான் கிறிஸ்டியன் பெய்லர்
ஜான் கிறிஸ்டியன் பெய்லர் இளையர் (John Christian Bailar Jr.)(மே 27, 1904 – அக்டோபர் 17, 1991)என்பவர் இலினொய் பல்கலைக்கழகத்தில் கனிம வேதியியல் பேராசிரியராகப் பணிபுரிந்தவர் ஆவார். இவர் தனது இளங்கலைப் பட்டத்தை கொலராடோ பல்கலைக்கழகத்திலும் தனது முனைவர் பட்டத்தை மிக்சிகன் பல்கலைக்கழகத்திலும் பெற்றார்.
இலினொய் பல்கலைக்கழகத்தில் அணைவுச் சேர்மங்கள் தொடர்பான ஆராய்ச்சியை மேற்கொண்டார். இவர் ஐக்கிய அமெரிக்க நாடுகளில் “அணைவு வேதியியலின் தந்தை” எனவும் அழைக்கப்பட்டார். ஐக்கிய அமெரிக்க நாடுகளில் இவரது காலத்திற்குச் சற்று முன்னராகத் தான் அணைவு வேதியியல் சிறிதளவு கவனத்தைப் பெறத் தொடங்கியிருந்தது. அணைவுச் சேர்மங்களில் ஏற்படும் ஒரு விதமான முறுக்கு அல்லது திருகல் இவரது பெயராலேயே பெய்லர் திருகல் என அழைக்கப்பட்டது. “கரிம வேதியியல் தொகுப்பு” என்ற புத்தகத் தொடர் மற்றும் கனிம வேதியியல் என்ற பருவ இதழ் வெளிவருவதற்கும் இவர் உதவிகரமாக இருந்தார். இவரது பணிகள் பரவலாக அங்கீகரிக்கப்பட்டு அமெரிக்க வேதியியல் குமுகத்தால் பிரீஸ்ட்லி பதக்கமும் வழங்கப்பட்டது. இதே அமைப்பிற்கு இவர் தலைவராகவும் இருந்தார். இவருக்கு இரு மகன்கள் உண்டு. அவர்களில் ஒருவர் ஜான் கிறிஸ்டியன் பெய்லர் III ஆவார்.
மேற்கோள்கள்
பகுப்பு:அமெரிக்க வேதியியலாளர்கள் பகுப்பு:வேதியியலாளர்கள் பகுப்பு:1904 பிறப்புகள் பகுப்பு:1991 இறப்புகள்
தேசிய மரபியல் நிறுவனம்
link=//upload.wikimedia.org/wikipedia/commons/thumb/2/29/National_Institute_of_Genetics.jpg/220px-National_Institute_of_Genetics.jpg|thumb தேசிய மரபியல் நிறுவனம் (National Institute of Genetics)("ஜப்பானிய மரபியல் நிறுவனம்") என்பது 1949-ல் நிறுவப்பட்ட ஒரு ஜப்பானிய நிறுவனம் ஆகும். தேசிய மரபியல் நிறுவனம், சோகெண்டாய், மேம்பட்ட ஆய்வுகளுக்கான பல்கலைக்கழகத்தின் மரபியல் துறையாகச் செயல்படுகிறது.
இது ஜப்பானின் டி. என். ஏ. தரவு வங்கியை வழங்குகிறது.
வெளி இணைப்புகள்
பகுப்பு:உயிரியத் தரவுத்தளங்கள்
எம் ஆர் கே தொழில்நுட்ப நிறுவனம்
எம் ஆர் கே தொழில்நுட்ப நிறுவனம் 2009 ஆம் ஆண்டில் தொடங்கப்பட்டது. இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்ப கல்விக்கான அகில இந்திய கவுன்சில் (AICTE), சர்வதேச தரநிர்ணய அமைப்பு (ISO) லிருந்தும் இக்கல்லூரி அங்கீகாரம் பெற்றது.
இடம்
இக்கல்லூரி நாட்டார்மங்கலம், காட்டுமன்னர்கோயில், கடலூர் மாவட்டத்தில் அமைந்துள்ளது
படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
மேற்கோள்கள்
பகுப்பு:அண்ணாமலைப் பல்கலைக்கழக இணைவுக் கல்லூரிகள்
ஜப்பானின் டி. என். ஏ. தரவு வங்கி
'''ஜப்பானின் டி. என். ஏ. தரவு வங்கி' (DNA Data Bank of Japan-DDBJ'') என்பது டி. என். ஏ. வரிசைகளைச் சேகரிக்கும் ஒரு உயிரியல் தரவுத்தளமாகும். இது சப்பானின் சிசுவோகா மாகாணத்தில் உள்ள தேசிய மரபியல் நிறுவனத்தில் அமைந்துள்ளது. இது பன்னாட்டு நியூக்ளியோடைடு வரிசை தரவுத்தள ஒத்துழைப்பின் உறுப்பினராகவும் உள்ளது. இது ஐரோப்பிய உயிரியல் தகவல் நிறுவனத்தில் உள்ள ஐரோப்பிய மூலக்கூறு உயிரியல் ஆய்வகத்துடனும், உயிரித்தொழில்நுட்பவியல் தகவலுக்கான தேசிய மையத்திலுள்ள மரபணு வங்கியுடன் தினசரி அடிப்படையில் இதன் தரவைப் பரிமாறிக் கொள்கிறது. எனவே இந்த மூன்று தரவு வங்கிகளும் எந்த நேரத்திலும் ஒரே தரவைக் கொண்டிருக்கும்.
வரலாறு
டி. டி. பி. ஜெ. 1987ஆம் ஆண்டு தேசிய மரபியல் நிறுவனத்தில் தரவு வங்கி நடவடிக்கைகளைத் தொடங்கியது. இது ஆசியாவின் ஒரே நியூக்ளியோடைடு வரிசை தரவு வங்கியாக உள்ளது.
அமைப்பு
டி. டி. பி. ஜெ..முக்கியமாக சப்பானிய ஆராய்ச்சியாளர்களிடமிருந்து இதன் தரவைப் பெறுகிறது என்றாலும், வேறு எந்த நாட்டிலிருந்தும் பங்களிப்பாளர்களிடமிருந்து தரவை ஏற்றுக்கொள்ள முடியும். டி. டி. பி. ஜெ..முதன்மையாக சப்பானிய கல்வி, கலாச்சாரம், விளையாட்டு, அறிவியல் மற்றும் தொழில்நுட்ப அமைச்சகத்தால் நிதியளிக்கப்படுகிறது. டி. டி. பி. ஜெ..ஒன்பது உறுப்பினர்களைக் கொண்ட ஒரு பன்னாடு ஆலோசனைக் குழுவைக் கொண்டுள்ளது. இதில் ஐரோப்பா, அமெரிக்கா மற்றும் ஜப்பானிலிருந்து தலா 3 உறுப்பினர்கள் உள்ளனர். இந்தக் குழு டி. டி. பி. ஜெ. க்கு ஆண்டுக்கு ஒருமுறை இதன் பராமரிப்பு, மேலாண்மை மற்றும் எதிர்காலத் திட்டங்கள் குறித்து ஆலோசனை வழங்குகிறது. இது தவிர, டி. டி. பி. ஜெ. ஒரு பன்னாடு ஒத்துழைப்புக் குழுவையும் கொண்டுள்ளது. இது பன்னாட்டு ஒத்துழைப்பு தொடர்பான பல்வேறு தொழில்நுட்ப சிக்கல்களுக்கு ஆலோசனை வழங்குகிறது.
வெளி இணைப்புகள்
பகுப்பு:உயிரியத் தரவுத்தளங்கள் பகுப்பு:மூலக்கூற்று உயிரியல்
அறுவைசார் முகக் கவசம்
thumb| ஒரு அறுவை சிகிச்சை முகமூடி thumb| ஒரு அறுவை சிகிச்சையின் போது அறுவை சிகிச்சை முகமூடி அணிந்த ஒரு மருத்துவ நிபுணர் ஒரு அறுவை சிகிச்சை முகக் கவசம், ஒரு செயல்முறை முகக் கவசம், மருத்துவ முகக் கவசம் அல்லது முகமூடி என அழைக்கப்படுகிறது, இது அறுவை சிகிச்சையின் போது சுகாதார வல்லுநர்களால் அணியப்பட வேண்டும்,  சிகிச்சையின் பொழுது  நோயாளிகளுக்கு  மருத்துவ துறையினரின் வாய், மூக்கு போன்ற உறுப்புகளிடமிருந்து வெளிவரும் திரவ துளிகள் மற்றும் சுற்றுப்புற வளிமண்டலத்தில்(ஆங்:aerosol) வெளிவிடப்படும் பாக்டீரியாக்களைப் தடுக்க உதவுகின்றது. அறுவைசார் முகக்கவசமானது அணிந்திருப்பவரை காற்றின் வழி பரவும் பாக்டீரியா அல்லது வைரஸ் துகள்களை உள்ளிழுப்பதில் இருந்து பாதுகாக்க வடிவமைக்கப்படவில்லை, மேலும் இவை என்95 அல்லது FFP முகமூடிகள் போன்ற சுவாசக் கருவிகளைக் காட்டிலும் குறைவான செயல்திறன் கொண்டவை, ஆனால் என்95 அல்லது FFP போன்றவை அவற்றின் பொருள், வடிவம் மற்றும் இறுக்கமான முத்திரை காரணமாக சிறந்த பாதுகாப்பை வழங்குகின்றன.
கிழக்கு ஆசிய நாடுகளான சீனா, ஜப்பான், தென் கொரியா மற்றும் தைவான் போன்ற நாடுகளில் காற்றில் பரவும் நோய்களின் பரவலின் விகிதத்தை குறைக்கவும், காற்று மாசுபாடு  மூலம் காற்றில் உருவாக்கப்பட்ட  தூசி துகள்கள்  சுவாசத்தின் மூலம் உட்செல்வதை தடுக்க, ஆண்டு முழுவதும்  பொதுமக்களால் பரவலாக  அறுவை சிகிச்சை  முக கவசம் பயன்படுத்தப்படுகின்றன. அண்மையில், தெற்கு மற்றும் தென்கிழக்கு ஆசியாவில் புகைமூட்டம் அதிகரித்து வருவதால், இந்தியா, நேபாளம் மற்றும் தாய்லாந்தின் முக்கிய நகரங்களில் அறுவை சிகிச்சை முகமூடிகள் மற்றும் காற்று வடிகட்டுதல் முகமூடிகள் அடிக்கடி பயன்படுத்தப்படுகின்றன. கூடுதலாக, தென்கிழக்கு ஆசிய மூடுபனி பருவத்தில் இந்தோனேசியா, மலேசியா மற்றும் சிங்கப்பூரில் முகமூடிகள் பயன்படுத்தப்படுகின்றன. காற்று வடிகட்டுதல் அறுவை சிகிச்சை பாணி முகமூடிகள் ஆசியா முழுவதும் மிகவும் பிரபலமாக உள்ளன, இதன் விளைவாக, பல நிறுவனங்கள் முகமூடிகளை வெளியிட்டுள்ளன, அவை காற்றின்வழி தூசி துகள்களின் சுவாசத்தை தடுப்பது மட்டுமல்லாமல் நாகரீகமாகவும் உள்ளன.
செயல்பாடு
அறுவைசார் முகமூடி என்பது ஒருமுறை மட்டும் பயன்படுத்தக்கூடிய தளர்வான முறையில் அணியக்கூடிய சாதனமாகும், இது அணிந்தவரின் வாய் மற்றும் மூக்கிற்கும், சுற்றுப்புற சூழலிலுள்ள அசுத்தங்களுக்கும் இடையே ஒரு ஸ்தூலமான தடையை உருவாக்குகிறது. இதனை ஒழுங்காக அணிந்தால், ஒரு அறுவைசார் முகமூடி என்பது வைரஸ்கள் மற்றும் பாக்டீரியாக்களைக் கொண்டிருக்கும் பெரிய துகள் மற்றும் நீர்த்துளிகள் ஆகியவற்றை அணிந்தவரின் வாய் மற்றும் மூக்கை அடைவதைத் தடுக்கிறது. அறுவைசார் முகமூடிகள் அணிந்தவரின் உமிழ்நீர் மற்றும் சுவாச சுரப்புகளை மற்றவர்களுக்கு வெளிப்படுத்துவதைக் குறைக்க உதவுகிறது. அறுவைசார் முகமூடி அணிந்தவர்கள் தங்கள் வாய் அல்லது மூக்கினைத் தாமே தொடுவது தடுக்கப்படுவதால், இதன் மூலம் அசுத்தமான மேற்பரப்பைத் தொடுவதன் மூலம் அதிலிருக்கும் வைரஸ்கள் மற்றும் பாக்டீரியா நம் உடலின் உட்செல்வதை தடுக்கிறது.
ஒரு அறுவைசார் முகமூடி, அதன் வடிவமைப்பால், இருமல், தும்மல் அல்லது சில மருத்துவ முறைகளால் பரவக்கூடிய காற்றிலுள்ள மிகச் சிறிய துகள்களை வடிகட்டவோ தடுக்கவோ இயலாது. இந்த முகமூடியை தளர்வாக அணிவதால் முகமூடியின் மேற்பரப்புக்கும் முகத்திற்கும் இடையில் ஏற்படும் மெல்லிய இடைவெளி காரணமாக, இந்த முகமூடிகள் கிருமிகள் மற்றும் பிற அசுத்தங்களிலிருந்து முழுமையான பாதுகாப்பை வழங்காது.
குறிப்புகள்
பகுப்பு:ஜப்பானியப் பண்பாடு பகுப்பு:மருத்துவ சுகாதாரம்
செயின்ட் ஆன் பொறியியல் மற்றும் தொழில்நுட்பக் கல்லூரி
செயின்ட் ஆனி பொறியியல் மற்றும் தொழில்நுட்பக் கல்லூரி 2009 ஆம் ஆண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE), சர்வதேச தரநிர்ணய அமைப்பு (ISO)  யிருந்தும் இக்கல்லூரி அங்கீகாரம் பெற்றது.
கோத்தா திங்கி மாவட்டம்
கோத்தா திங்கி மாவட்டம் என்பது (மலாய்:Daerah Kota Tinggi; ஆங்கிலம்:Kota Tinggi District; சீனம்:哥打丁宜县) மலேசியா, ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கோத்தா திங்கி நகரம் தலைநகரமாக விளங்குகிறது.
செயின்ட் ஆன் பொறியியல் மற்றும் தொழில்நுட்பக் கல்லூரி
இடம்
இக்கல்லூரி அங்குசெட்டிபாலையம், பன்ருட்டி தாலுகா, கடலூர் மாவட்டத்தில் அமைந்துள்ளது
கோத்தா திங்கி மாவட்டம்
கோத்தா திங்கி மாவட்டம் கோலாலம்பூர் மாநகரில் இருந்து 291 கி.மீ.; மூவார் நகரில் இருந்து 152 கி.மீ.; குளுவாங் நகரில் இருந்து 71 கி.மீ.; ஜொகூர் பாரு நகரில் இருந்து 34 கி.மீ.; தொலைவில் அமைந்து உள்ளது.
செயின்ட் ஆன் பொறியியல் மற்றும் தொழில்நுட்பக் கல்லூரி
படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
கோத்தா திங்கி மாவட்டம்
கோத்தா திங்கி நகரம்; கோலா செடிலி (Kuala Sedili); சுங்கை ரெங்கிட் (Sungai Rengit); மற்றும் பெங்கேராங் (Pengerang) பகுதியின் குடியிருப்புகளைக் கோத்தா திங்கி மாவட்ட மன்றம் (Kota Tinggi District Council) நிர்வகிக்கிறது.
செயின்ட் ஆன் பொறியியல் மற்றும் தொழில்நுட்பக் கல்லூரி
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
மேற்கோள்கள்
பகுப்பு:கடலூர் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
கோத்தா திங்கி மாவட்டம்
ஜொகூர் மாநிலத்தில் மிகப்பெரிய மாவட்டமான கோத்தா திங்கி மாவட்டத்தின் பரப்பளவு 3,482 சதுர கி.மீ. மாநிலத்தின் 18.34% பகுதியை உள்ளடக்கியது.
மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கோத்தா திங்கி மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.
ஜொகூர் மாநிலச் சட்டமன்றம்
ஜொகூர் மாநிலச் சட்டமன்றத்தில் கோத்தா திங்கி மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்:
நிர்வாகப் பகுதிகள்
கோத்தா திங்கி மாவட்ட மன்றம் மற்றும் பெங்கேராங் நகராட்சி மன்றம் ஆகிய இரண்டு உள்ளூராட்சிகளால் இந்த மாவட்டம் நிர்வகிக்கப் படுகிறது. கோத்தா திங்கி மாவட்ட மன்றம் வடமேற்கு பகுதியை நிர்வகிக்கிறது.
பெங்கேராங் நகராட்சி மன்றம் 16 ஜனவரி 2017-ஆம் தேதி தொடங்கப்பட்டது. அதற்கு முன்னர் பெங்கெராங் உள்ளூர் ஆணையம் என அழைக்கப்பட்டது. இந்தப் பெங்கேராங் நகராட்சி மன்றம் 1,288 கி.மீ. பரப்பளவு கொண்ட தென்கிழக்குப் பகுதியை நிர்வகிக்கிறது.
கோத்தா திங்கி மாவட்டம் 10 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.
ஆறுகள்
கோத்தா திங்கி மாவட்டத்தில் உள்ள ஆறுகள்.
பொருளியல்
கோத்தா திங்கி மாவட்டத்தின் முக்கிய பொருளாதார நடவடிக்கைகள் சுற்றுச்சூழல் சுற்றுலா; விவசாயம்; உயிரி தொழில்நுட்பம்; பெட்ரோலிய வேதிப்பொருட்கள்; எண்ணெய் மற்றும் எரிவாயு ஆகும்.
கோத்தா திங்கி மாவட்ட நிலப்பகுதிகளில் 60% வேளாண்மை நோக்கத்திற்காகப் பயன்படுத்தப்படுகிறது. டெசாரு கடற்கரைப் பகுதியில், ஜொகூர் மாநில அரசு 1,578 ஹெக்டர் பரப்பளவில் ஓர் ஒருங்கிணைந்த சுற்றுலாப் பகுதியை உருவாக்கி உள்ளது.
மேலும் காண்க
பகுப்பு:மலேசியாவின் மாவட்டங்கள் பகுப்பு:ஜொகூரின் மாவட்டங்கள்‎ பகுப்பு:ஜொகூர்
இ ஜி எஸ் பிள்ளை பொறியியல் கல்லூரி
இ ஜி எஸ் பிள்ளை பொறியியல் கல்லூரி 1995 ஆம் ஆண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE), சர்வதேச தரநிர்ணய அமைப்பு (ISO), தேசிய கல்வி தரகட்டுபாட்டு நிறுவனம் (NAAC) , இந்திய பல்கலைக்கழக மானிய ஆணையம்(UGC) யிருந்தும் இக்கல்லூரி அங்கீகாரம் பெற்றது.
இடம்
இக்கல்லூரி பழைய நாகூர் சாலை, நாகூர் போஸ்ட், நாகப்பட்டினம் மாவட்டத்தில் அமைந்துள்ளது
படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
வெளியிணைப்புகள்
பகுப்பு:கடலூர் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
ஹொஜாய்
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19 வார்டுகளும், 7,049 வீடுகளும் கொண்ட ஹொஜாய் நகரத்தின் மக்கள் தொகை 36,638 ஆகும். அதில் ஆண்கள் 18,762 மற்றும் பெண்கள் 17,876 ஆக உள்ளனர். பாலின விகிதம் 1000 ஆண்களுக்கு 953 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 90.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,158 மற்றும் 197	 ஆகவுள்ளனர்.
இதன் மக்கள் தொகையில் இந்துக்கள் 81.11%, இசுலாமியர் 81.11%, சீக்கியர்கள் 0.27% மற்றும் பிறர் 0.34% ஆகவுள்ளனர்.
மொழிகள்
ஹொஜாய் நகரத்தில் வங்காள மொழி 69.6%, இந்தி மொழி 16%, அசாமிய மொழி 9.5%, மைதிலி மொழி 1.6% திமாசா மொழியை 1.5% பிற மொழிகளை 2.6% பேரும் பேசுகின்றனர்.
போக்குவரத்து
அருணாச்சலப் பிரதேசத்தின் லாம்டிங் நகரத்தையும், அசாமின் கவுகாத்தி நகரத்தை இணைக்கும் இருப்புப் பாதை ஹொஜாய் தொடருந்து நிலையம் வழியாகச் செல்கிறது.
மேற்கோள்கள்
பகுப்பு:அசாம் மாநிலத்திலுள்ள ஊர்களும் நகரங்களும் பகுப்பு:ஹொஜாய் மாவட்டம்
வைரசுகளைப் பற்றிய அறிமுகம்
thumb|right|[[கொரோனாவைரசு]]
வைரசு அல்லது தீநுண்மி, Virus, வைரஸ் என்பது தான் ஒட்டியுள்ள உயிரியின் செல்களுக்குள் பல்கிப் பெருகும் ஒரு தொற்றும் தன்மையுள்ள நோய்க்காரணியாகும். தொற்று ஏற்பட்டுள்ள நிலையில் இந்த வைரசு, தான் ஒட்டியுள்ள உயிரின் செல்களின் தன்மையை மாற்றி தன்னைப் போன்ற ஆயிரக்கணக்கான படிகளை உருவாக்கச் செய்கிறது. வைரசுகளுக்கும் மற்ற பெரும்பாலான உயிர்களுக்கும் உள்ள பெரும் வேறுபாடு என்னவெனில் வைரசுகளில் பிரிந்து பெருகும் செல்கள் இல்லை. மாறாக இவை தான் ஒட்டியுள்ள உயிரின் செல்களுக்குள் சென்று இணைகின்றன. மேலும் மற்ற எளிய உடலமைப்புக் கொண்ட தொற்று நோய்க்காரணிகளான புரதப்பீழைகளைப் (Prion) போல் அல்லாமல் இவை மரபணுக்களைக் கொண்டுள்ளன. இது வைரசுகள் சடுதி மாற்றம் (mutation) அடையவும் படிவளர்ச்சி அல்லது (பரிணாம) கூர்ப்பில் தன்னைத் தகவமைத்துக்குக் கொள்ளவும் வழிவகுக்கின்றது. இதுவரை 4,800-க்கும் மேலான வைரசுகள் கண்டறியப்பட்டுள்ளன.
வைரசுகளின் தோற்றம் பற்றிய தெளிவான தகவல்கள் இல்லை. சில வைரசுகள் கணிமி (Plasmid) எனப்படும் செல்களுக்கிடையே நகரவல்ல டி.என்.ஏ துண்டுகளில் இருந்து படிவளர்ச்சியில் தோன்றியிருக்கலாம். மீத வைரசுகள் பாக்டீரியாக்களில் இருந்து படிவளர்ச்சியில் தோன்றியிருக்கலாம். ஒரு வைரசு என்பது இரண்டு அல்லது மூன்று கூறுகளால் ஆனது. முதலாவது: மரபணுக்கள் (டி.என்.ஏ அல்லது ஆர். என். ஏ வினால் ஆன மரபுத் தகவல்களைத் தாங்கியுள்ள நீண்ட மூலக்கூறுகள்) .இரண்டாவது: இந்த மரபணுக்களைக் காக்கும் புரத உறை. மூன்றாவது: சில வைரசுகளில் காணப்படும் கொழுப்பு உறை. இது புரத உறையைச் சுற்றியிருக்கும். இது சில முள் போன்ற ஏற்பிகளுடன் சேர்ந்து தான் ஒட்டும் உயிரியின் செல்லுக்குள் செல்ல வழிசெய்கிறது. வைரசுகள் எளிய திருகுசுருள் வடிவம் முதல் இருபது முகமுள்ள வடிவம் உள்ளிட்ட பற்பல சிக்கலான வடிவங்களில் உள்ளன. வைரசுகளின் அளவு 20 முதல் 300 நானோமீட்டர் வரை இருக்கிறது. அதாவது ஒரு சென்ட்டிமீட்டர் நீளத்திற்கு இவற்றை நீட்டி வைக்க வேண்டுமானால் 33,000 முதல் 500,000 வைரசுகள் தேவை.
வைரசுகள், இவற்றிலும் குறிப்பாக ஆர்.என்.ஏ எனப்படும் இரைபோக் கருக்காடியால் ஆன வைரசுகள், சட்டென தன்னியல்பில் இருந்து மாறி புதிய வகை வைரசாக மாற வல்லன. ஓம்புயிரிகள் (வைரசுகள் பாதிக்கும் உயிரிகள், Host) இத்தகைய புதிய வகை வைரசிற்கு எதிராகக் குறைந்த எதிர்ப்புத் திறனையே கொண்டிருக்கக் கூடும். எடுத்துக்காட்டாக இன்புளுவென்சா வைரசு இவ்வாறு அடிக்கடி மாற்றம் அடைவதால் ஒவ்வோர் ஆண்டும் புதிய தடுப்பூசி தேவைப்படுகிறது. வைரசுகளில் ஏற்படும் இத்தகைய பெரும் மாற்றங்கள் உலகம் பரவு நோய்களை ஏற்படுத்தக்கூடும். இதற்கு எடுத்துக்காட்டாக 2009-ஆம் ஆண்டு பல நாடுகளில் பரவிய பன்றிக் காய்ச்சலைக் கூறலாம். பொதுவாக இத்தகைய பெரும் மாற்றங்கள், வைரசுகள் மற்ற விலங்கினங்களில் முதலில் தொற்றும் போதுதான் ஏற்படுகிறன. வௌவால்களில் கொரோனாவைரசு, பன்றிகளிலும் பறவைகளிலும் இன்புளுவென்சா வைரசு போன்றவை மனிதர்களைத் தாக்கும் முன் அத்தகைய மாற்றத்தை அடைகின்றன.
வைரசுத் தொற்று மனிதர்களிலும் விலங்குகளிலும் தாவர வகைகளிலும் நோயை உண்டாக்க வல்லது. மனிதர்களிலும் விலங்குகளிலும் பொதுவாக இவை நோயெதிர்ப்பு அமைப்பால் அழிக்கப்படுகின்றன. மேலும் தொற்று ஏற்பட்ட உயிரியானது வாழ்நாள் முழுதும் அந்தக் குறிப்பட்ட வைரசுக்கு எதிரான நோயெதிர்ப்புத் திறன் பெறுகிறது. ஆண்ட்டி பயாட்டிக்குகள் எனப்படும் நுண்ணியிர் எதிர்ப்பிகள் வைரசுகளுக்கு எதிராகச் செயலாற்றுவது இல்லை. எனினும் ஆண்டி வைரல் எனப்படும் வைரசு எதிர்ப்பு மருந்தினை உயிரைக் கொல்லும் தன்மையுள்ள நோய்த் தொற்றுகளுக்கு சிகிச்சை அளிக்கப் பயன்படுத்தலாம். தடுப்பூசிகள் சில வகைத் தொற்றுகளுக்கு எதிரான எதிர்ப்புத் திறனை வாழ்நாள் முழுதும் அளிக்கின்றன.
கண்டுபிடிப்பு
left|upright|thumbnail|[[அலகிடு எதிர்மின்னி நுண்ணோக்கி|அலகிடு எலக்ட்ரான் நுண்ணோக்கி யில் எச்.ஐ.வி-1 வைரசு பச்சை நிறத்தில். நிணநீர்ச் செல்லில் இருந்து வெளிப்படுறது.]] 1884-ஆம் ஆண்டு பிரெஞ்சு நாட்டைச் சேர்ந்த சார்லசு சேம்பர்லேண்டு எனும் ஆய்வாளர் சேம்பர்லேண்டு வடிகட்டி என்று அறியப்படும் ஒரு வடிகட்டியை உருவாக்கினார். இதன் துளைகள் பாக்டீரியாவினை விடச் சிறியன. இதன் மூலம் இவர் பாக்டீரியம் உள்ள ஒரு நீர்மத்தை இந்த வடிகட்டியில் வடிகட்டும் போது பாக்டீரியங்கள் நீர்மக் கரைசலில் இருந்து முழுமையாக நீக்கப்பட்டன. 1890-களில் திமித்ரி இவானோவ்சுக்கி என்னும் இரசிய உயிரியியலார் இந்த முறையைப் பயன்படுத்தி புகையிலை மொசாயிக்கு வைரசு என்பதைப் பற்றி ஆராய்ந்தார். அதாவது, பாதிக்கப்பட்ட புகையிலைகளை அரைத்து அதை வடிகட்டிய பின் கிடைத்த நீர்மம் மீண்டும் புகையிலையில் நோயை உண்டுபண்ணக்கூடியதாக இருந்தது.
1931-இல் எலக்ட்ரான் நுண்ணோக்கி எனப்படும் எதிர்மின்னி நுண்ணோக்கி புதிதாக உருவாக்கப்பட்ட பின் வைரசுகளின் படங்கள் கிடைக்கத்தொடங்கின. 1935-இல் வெண்டெல் மெரெடித்து ஸ்டான்லி என்பார் புகையிலை மொசாயிக்கு வைரசினை ஆராய்ந்து அது பெரும்பாலும் புரதத்தால் ஆனது என்று கண்டறிந்தார். சிறிது காலம் கழித்து அந்த வைரசு புரதத்தாலும் ஆர்.என்.ஏ வினாலும் ஆனது என்று கண்டறியப்பட்டது. தொடக்ககாலத்தில் உயிருள்ள விலங்குகளைப் பயன்படுத்தாமல் வைரசுகளை எவ்வாறு வளர்ப்பது என்று தெரியவில்லை. இது வைரசுகளைப் பற்றிய ஆய்வில் ஒரு தடையாக இருந்தது. 1931-ஆம் ஆண்டு ஆய்வாளர்கள் எர்ணஸ்ட்டு வில்லியம் குட்பாச்சர்-உம் அலைசு மைல்சு வுட்ரபு-உம் இன்புளுவென்சா உள்ள பல வைரசுகளை கருவுற்ற கோழியின் முட்டையில் வெற்றிகரமாக வளர்த்தனர். 1949-இல் சான் பிராங்கிளின் என்டர்சு முதலானோர் போலியோ வைரசினை உயிருள்ள விலங்குகளின் செல் திசுக்களில் வளர்த்துக் காட்டினர். இதன் மூலம் வைரசு ஆய்வில் இருந்த இச்சிக்கல் தீர்ந்தது. 4800-க்கும் மேலான வைரசு இனங்கள் இது வரை கண்டறியப்பட்டு விளக்கப்பட்டுள்ளன.
தோற்றம்
வைரசுகள் தாங்கள் தொற்றியுள்ள உயிருடன் சேர்ந்து வாழ்கின்றன. உயிருள்ள செல்கள் தோன்றியதில் இருந்தே வைரசுகளும் இருந்திருக்கக் கூடும். தொல்லுயிர் எச்சங்களில் இவை கிடைப்பதில்லை. எனவே இவற்றின் தோற்றம் குறித்த தெளிவான கருத்துகள் இல்லை. மூலக்கூற்று உயிரியியலே இவற்றின் தோற்றம் பற்றி ஆராய்வதற்கு ஏற்ற நுட்பமாக விளங்குகிறது. இதற்கு வைரசுகளின் பழைமையான டி.என்.ஏ அல்லது ஆர்.என்.ஏ தேவை. ஆனால் இது வரை பாதுகாத்து வைக்கப்பட்டுள்ளவை 90 ஆண்டுகளுக்குப் பின் உள்ளவையே. வைரசின் தோற்றம் குறித்து மூன்று முதன்மையான கோட்பாடுகள் உள்ளன:
பின்னடைவுக் கோட்பாடு (Regressive theory) வைரசுகள் முன் ஒரு காலத்தில் பெரிய செல்களை ஒட்டி/சார்ந்து வாழ்ந்த சிறிய செல்களே. காலப்போக்கில் அவற்றுக்குத் தேவையில்லாத மரபணுக்களை அவை இழந்துவிட்டன. இரிக்கெட்சியா, கிளாமிடியா போன்ற பாக்டீரியங்கள் வாழும் செல்களே எனினும் அவை வைரசுகளைப் போலவே ஓம்புயிரியின் செல்களுக்கு உள்ளே தான் பெருகுகின்றன. இது இந்த பின்னடைவுக் கோட்பாட்டின் நம்பகத் தன்மையைக் கூட்டுகிறது.
உயிரணுவழித் தோற்றக் கோட்பாடு (Cellular origin theory) சில வைரசுகள் பெரிய உயிரினங்களின் மரபணுக்களில் இருந்து தவறி வெளியேறிய டி.என்.ஏ அல்லது ஆர்.என்.ஏ வில் இருந்து தோன்றியிருக்கலாம். இந்த டி.என்.ஏ க்கள் ஓர் உயிரணுவில் இருந்து இன்னொன்றுக்கு நகரும் கணிமி எனப்படும் டி.என்.ஏ துண்டுகளில் இருந்து வந்திருக்கலாம். வேறு சில பாக்டீரியங்களில் இருந்து படிவளர்ச்சி அடைந்து தோன்றி இருக்கலாம்.
இணை படிவளர்ச்சி (கூர்ப்பு)க் கோட்பாடு (Coevolution theory) செல்கள் உருவான அதே காலகட்டத்திலேயே வைரசுகளும் சிக்கலான புரத மூலக்கூறுகளில் இருந்தோ டி.என்.ஏ வில் இருந்தோ தோன்றியிருக்கலாம். அப்போதிருந்தே அவை செல்களைச் சார்ந்து வாழ்ந்து வந்திருக்கலாம்.
மேலுள்ள அனைத்துக் கோட்பாடுகளிலும் ஏதோ ஒருவிதத்தில் குறையுள்ளதாகவே இருக்கிறது. எடுத்துக்காட்டுக்கு செல்களைச் சார்ந்து வாழும் பிற உயிரிகளுக்கும் வைரசுகளுக்கும் ஏன் ஒரு ஒற்றும் கூட இல்லை என்பதை பின்னடைவுக் கோட்பாடு விளக்குவதில்லை. வைரசு ஆய்வாளர்கள் இந்த மூன்று கோட்பாடுகளையும் மறு மதிப்பீடு செய்து வருகின்றனர்.
வடிவ அமைப்பு
thumb|250px|வைரசின் கட்டமைப்பு - எளிமைப் படுத்தப்பட்ட படம் ஒரு வைரசுத் துணுக்கு கேப்சிடு எனப்படும் புரத உறையால் சூழப்பட்ட டி.என்.ஏ அல்லது ஆர்.என்.ஏ வினால் ஆன மரபணுவினைக் கொண்டுள்ளது. இந்த கேப்சிடு பல சிறிய ஒத்த அமைப்புடைய கேப்சோமர் எனப்படும் புரத மூலக்கூறுகளால் ஆனது. இந்தக் கேப்சோமர்கள் இருபது முகமுடையதாகவோ, சுருள் வடிவத்திலோ அல்லது இன்னும் சிக்கலான வடிவங்களிலோ அமைந்திருக்கலாம். டி.என்.ஏ அல்லது ஆர்.என்.ஏ வினைச் சுற்றி இன்னொரு புரத உறை கேப்சிடுக்கு உட்பக்கம் இருக்கலாம். இது அணுக்கேப்சிடு (nucleocapsid) என்றழைக்கப் படுகிறது. சில வைரசுகள் கொழுப்புக் குமிழால் ஆன மேலுறையைக் கொண்டுள்ளன. இந்த மேலுறை வைரசினை சோப்பினாலும் ஆல்ககாலினாலும் பாதிக்கப்படக் கூடியதாக ஆக்குகிறது.
அளவு
வைரசுகள் உள்ளவற்றிலேயே சிறிய தொற்றுவான்களில் ஒன்று. ஒளி நுண்ணோக்கியால் காண இயலாத அளவுக்குச் சிறியன. பெரும்பான்மையான வைரசுகளை எலக்ட்ரான் நுண்ணோக்கி மூலமே பார்க்க முடியும். இவற்றின் அளவு 20 முதல் 300 நானோமீட்டர்கள் ஆகும். ஒப்பிட்டுப் பார்க்கையில் பாக்டீரியாவின் அளவு ஏறத்தாழ 1000 நானோமீட்டர்கள் (1 மைக்ரோ மீட்டர்) விட்டமும் ஓம்புயிரியின் செல்கள் பொதுவான சில பத்து மைக்ரோமீட்டர் அளவும் கொண்டன. 2003-இலும் 2013-இலும் மெகா வைரசு, பண்டோராவைரசு என்று அறியப்படும் 1000 நானோமீட்டர் அளவுள்ள அமீபாக்களைத் தொற்றும் பெரிய வைரசுகள் கண்டு பிடிக்கப்பட்டுள்ளன. இந்தப் பெரிய வைரசுகள் இன்புளுவென்சா வைரசினை விட 10 மடங்கு அகலமும் 1000 மடங்கு பருமனளவும் கொண்டுள்ளது ஆய்வாளர்களை வியப்பில் ஆழ்த்தியுள்ளது.
மரபணுக்கள்
வைரசின் மரபணுக்கள் டி.என்.ஏ வினாலோ அல்லது ஆர்.என்.ஏ வினாலோ ஆக்கப்பட்டிருக்கலாம். ஒரு உயிரியின் உயிரியல் தகவல்கள் அதன் டி.என்.ஏ அல்லது ஆர்.என்.ஏ விலேயே பொதிந்துள்ளது. பெரும்பாலான உயிரினங்கள் மரபுணுப் பொருளாக டி.என்.ஏ வினையும் பெரும்பாலான வைரசுகள் டி.என்.ஏ வினையும் கொண்டுள்ளன.
வைரசுகளில் சில மரபணுக்களே இருப்பதால் இவற்றால் சட்டெனப் பல்கிப்பெருக முடிகிறது. எடுத்துக்காட்டாக இன்புளுவென்சா வைரசு வெறும் எட்டு மரபணுக்களையும் உரோட்டாவைரசு பதினொரு மரபணுக்களையும் கொண்டுள்ளன. மாறாக, மனிதர்கள் 20,000 முதல் 25,000 மரபணுக்களைக் கொண்டுள்ளனர்.
அனைத்து செல்களும் பெரும்பாலான வைரசுகளும் டி.என்.ஏ பாலிமரேசு, ஆர்.என்.ஏ பாலிமரேசு என்றழைக்கப்படும் என்சைம்களை உற்பத்தி செய்கின்றன. இந்தப் பாலிமரேசுகளே டி.என்.ஏ, ஆர்.என்.ஏ க்களின் படிகளை உருவாக்க வழிசெய்கின்றன. டி.என்.ஏ அல்லது ஆர்.என்.ஏ வை உருவாக்குவதில் வைரசின் பாலிமரேசுகள் செல்லின் பாலிமரேசுகளை விட செயல்திறன் மிக்கவையாக உள்ளன. ஆனால் வைரசின் ஆர்.என்.ஏ பாலிமரேசுகள் பிறழ்ந்து வைரசுகளை சடுதி மாற்றம் அடைய வைத்து வைரசின் புதிய மரபணு வகைகள்  உருவாக்கக் காரணமாகின்றன.
புரதச்சேர்க்கை
புரதங்கள் வாழ்க்கைக்கு இன்றியமையாதன. செல்கள் டி.என்.ஏ வில் உள்ள தகவல்களுக்கு ஏற்ப அமினோ அமிலங்களில் இருந்து புதிய புரதங்களை உருவாக்குகின்றன. ஒவ்வொரு வகையான புரதமும் ஒரு குறிப்பிட்ட வகைப் பணியைச் செய்கிறது. எனவே ஒரு செல் புதிய வகைப் பணியைச் செய்ய வேண்டுமானால் அது ஒரு புதிய வகை புரதத்தை உருவாக்க வேண்டும். வைரசுகள் தாங்கள் பெருகுவதற்கு வேண்டிய புரதத்தை செல்களைக் கொண்டு உற்பத்தி செய்ய வைக்கின்றன.
வாழ்க்கைச் சுழற்சி
thumb|வைரசின் பொதுவான வாழ்க்கைச் சுழற்சி (இடமிருந்து வலம்); ஒரு செல்லினைத் தொற்றும் வைரசும், வெளிவரும் பல வைரசுப் படிகளும். வைரசானது ஒரு செல்லினைத் தொற்றும் போது அது அச்செல்லினை பல வைரசுப் படிகளை உருவாக்கச் செய்கிறது. செல்களில் வாழும் வைரசுகள் கீழ் வரும் ஆறு வாழ்க்கை நிலைகளைக் கொண்டுள்ளன.
ஏற்கும் செல்லின் மீதான விளைவுகள்
வைரசுகள் ஏற்பி செல்களில் குறிப்படத்தக்க கட்டக உயிர்வேதி விளைவுகளை ஏற்படுத்துகின்றன. பெரும்பாலான வைரசு தொற்றுகளின் போது செல்லானது அழிந்து விடுகிறது. செல் வெடித்தல், செல்லின் மேலுறை மாற்றமடைதல், செல்லின் தற்கொலை ஆகியன செல் அழிவதற்குக் காரணமாக இருக்கின்றன.
சில வகை வைரசுகளில் தொற்றிய செல்களில் எந்த மாற்றத்தையும் ஏற்படுத்துவதில்லை. செயல்படாத நிலையில் இவை செல்களில் பல மாதங்களுக்கோ அல்லது பல வருடங்களுக்கோ இருக்கும். சில வகை வைரசுகள் புற்றுநோய் தோன்றக் காரணமாக இருக்கின்றன. எச்.ஐ.வி போன்ற சில வைரசுகள் தாம் பெருகுவதற்காக செல்களின் தற்கொலையை மட்டுப்படுத்தும் திறன் கொண்டுள்ளன.
வைரசுகளும் நோய்களும்
வைரசுகள் ஒரு உயிரியிடம் இருந்து மற்றொரு உயிரிக்கு பல வகைகளில் பரவுகின்றன. எனினும் ஒரு வகை வைரசு ஒன்று அல்லது இரண்டு வழிகளில் தான் தொற்றுகிறது. செடிகளைத் தாக்கும் வைரசுகள் நோய்க்காவி எனப்படும் உயிரினங்கள் மூலம் பரவுகின்றன. விலங்குகளுக்கும் மனிதர்களுக்கும் பரவும் வைரசுகளும் கூட இந்த உயிரினங்கள் (பொதுவாக குருதி உறிஞ்சும் பூச்சிகள்) மூலம் பரவுகின்றன. நோரோவைரசு, உரோட்டாவைரசு போன்ற சில வைரசுகள், நீர், உணவின் மூலமாகவும், கைகள், மனிதர்கள் தொடக்கூடிய பொருட்கள் மூலமாகவும், பாதிக்கப்பட்டவர்களுடன் நெருங்கிப் பழகுவதன் மூலமும் பரவுகின்றன. சில வகை வைரசுகள் காற்றின் மூலம் பரவுகின்றன. எச்.ஐ.வி முதலான சில வைரசுகள் பாதுகாப்பற்ற உடலுறவு மூலமும் சுத்தப்படுத்தப்படாத ஊசிகள் மூலமும் பரவுகின்றன. நோய்த் தொற்றினையும் பரவலையும் தடுப்பதற்கு, ஒவ்வொரு வைரசும் எவ்வாறு பரவுகின்றது என்பதை அறிவது மிக முக்கியமானது.
மனிதர்களில்
சாதாரண சளி, இன்புளுவென்சா, சின்னம்மை போன்ற பொதுவான நோய்களும் எபோலா, எயிட்சு போன்ற கடுமையான நோய்களும் வைரசுகளால் வருகின்றன. நல்ல வைரசுகள் என்றழைக்கப்படுவை மனிதர்களுக்கு மிக இலேசான நோயைத் தருகின்றன அல்லது எவ்வித பாதிப்பையும் ஏற்படுத்துவதில்லை. வைரசுகள் தாம் தொற்றும் செல்லினைப் பொறுத்து பல விதமான நோய்களை ஏற்படுத்துகின்றன. சில வைரசுகள் வாழ்நாள் முழுதும் தொற்றினை ஏற்படுத்துகின்றன. தொற்றியுள்ள உயிரியின் எதிர்ப்புத் திறனையும் மீறி இவை பிழைத்துப் பெருகின்றன. இத்தகைய தன்மை ஹெப்பாட்டைட்டசு பி (B) யிலும் ஹெப்பாட்டைட்டசு சி (C) யிலும் காணப்படுகிறது. இவ்வாறு பாதிக்கப்பட்ட மனிதர்கள் வைரசினைத் தாங்கி வைத்திருப்பதில் முக்கியப் பங்கு வகிக்கின்றனர்.
உள்ளூர்த் தொற்று
மக்கட்தொகையில் ஒரு குறிப்பிட்ட வீதமானோர் நோய்தாங்கிகளாக மாறுகையில் அந்த நோயானது உள்ளூர்த் தொற்று (endemic) என்றழைக்கப்படுகிறது. தடுப்பு மருந்துகள் கண்டுபிடிக்கப்படுவதற்கு முன்பு வரை வைரசு தொற்றுகள் பரவலாக இருந்தன. தொடர்ந்து நோய்த் தாக்குதல்கள் வெளிப்பட்டு வந்தன. மிதமான தட்பவெப்பநிலை உள்ள நாடுகளில் குறிப்பிட்ட பருவகாலங்களில் வைரசு தொற்றுகள் ஏற்படுகின்றன. போலியோ நோயானது கோடை காலத்திலும் சளி, இன்புளுவென்சா போன்றவை குளிர்காலத்திலும் தோன்றுகின்றன. தட்டம்மை வைரசு போன்ற சில வைரசுகள் ஒவ்வொரு மூன்றாவது ஆண்டும் பரவுகின்றன. வளரும் நாடுகளில் மூச்சு தொடர்பான தொற்றுக்கள் ஆண்டு முழுதும் உள்ளன. தெங்கு, சிக்கா போன்ற வைரசுத் தொற்றுகள் அவற்றைப் பரப்பும் கொசுக்களின் இனப்பெருக்க காலத்தில் ஏற்படுகின்றன.
உலகத்தொற்று
வைரசுகளால் ஏற்படும் உலகத் தொற்றுகள் அரிதே. எனினும் 1980-களில் இருந்து குரங்குகள் மூலமும் சிம்பன்சிகள் மூலுமும் தொற்றிய எச்.ஐ.வி நோய் உலகத் தொற்று நோயாக மாறியது. இருபதாம் நூற்றாண்டில் இன்புளுவென்சா வைரசினால் நான்கு முறை நோய் உலகம் பரவியது. அதிலும் 1918, 1957, 1968-ஆம் ஆண்டுகளில் ஏற்பட்ட தொற்றுகள் கடுமையாக இருந்தன. பெரியம்மை ஒழிக்கப்படுவதற்கு முன்னர் அந்த நோய் 3000 ஆண்டுகளுக்கும் மேலாக உலகம் பரவு நோயாக இருந்து வந்திருக்கின்றது. மனிதர்களின் இடப்பெயர்வே நோய்கள் உலகம் முழுதுவம் பரவக் காரணமாக இருந்துள்ளது. முற்காலத்தில் கடல் வழியாகவும் (கப்பல் பயணம்), தற்காலத்தில் வான்பயணத்தின் வழியாகவும் நோய் பரவுகிறது.
பெரியம்மையைத் தவிர மற்ற உலகத் தொற்றுகள் புதிதாகப் பரிணமித்த வைரசுகளால் ஏற்பட்டவையே. இந்த வைரசுகள் தீங்கு குறைந்த பழைய வைரசுகள் சட்டென மாறியதால் ஏற்பட்டவை. சார்சு (SARS), மெர்சு (MERS) போன்ற நோய்கள் கொரோனா வைரசின் புதிய வகைகளால் உருவானவையாகும்.
தாவரங்களில்
thumb|125px|வைரசு தொற்றியுள்ள [[குடைமிளகாய்]] உலகில் பல வகையான தாவர வைரசுகள் உள்ளன. பெரும்பாலும் இவை விளைச்சல் அளவினைக் குறைக்கின்றன. இந்த வைரசுகளைக் கட்டுப்படுத்துவது பொருளாதார அடிப்படையில் கட்டுபடியாகாததாக இருக்கிறது. தாவர வைரசுகள் ஒரு செடியில் இருந்து இன்னொன்றுக்கு நோய்க்காவிகள் என்றழைக்கப்படும் பூச்சிகள் போன்ற உயிரினங்கள் வழியாகப் பரவுகின்றன. பொருளாதார ரீதியில் வைரசுகளைக் கட்டுப்படுத்தக் கூடிய இடங்களில் பூச்சிகளையும் வைரசு வாழக்கூடிய மற்ற களைச்செடிகளையும் அழிப்பதன் மூலம் கட்டுப்படுத்தப் படுகின்றன. தாவர வைரசுகள் வாழும் தாவரங்களில் மட்டுமே பெருகும் என்பதால் மனிதர்களுக்கும் விலங்குகளுக்கும் தீங்கற்றவை.
பாக்டீரியா உண்ணிகள்
thumb|upright=0.6|பாக்டீரியா உண்ணியின் ஒரு பொதுவான கட்டமைப்பு பாக்டீரியாக்களையும் ஆர்க்கியாக்களையும் தொற்றும் வைரசுகள் பாக்டீரியா உண்ணிகள் எனப்படுகின்றன. பன்னாட்டு வைரசு பெயரிடல் அமைப்பின் படி 11 குடும்பங்களில் 28 வகையான பாக்டீரியா உண்ணி வைரசுகள் உள்ளன. இவை கடற்சூழலில் முக்கியப் பங்கு வகிக்கின்றன. இவை பாக்டீரியாக்களைத் தொற்றி பாக்டீரியாக்கள் வெடிக்கும் போது வெளிப்படும் கரிமச் சேர்மங்கள் புதிய உயிர் வளர்ச்சிக்கு ஏதுவாக இருக்கின்றன. மேலும் இவை மனிதர்களைத் தொற்றாததால் அறிவியல் ஆய்வுகளும் எளிதாக மேற்கொள்ள முடிகிறது. இந்த வைரசுகள் நன்மை செய்யும் பாக்டீரியாக்களை (நொதித்தலுக்கு காரணமாக இருக்கும்) நம்பியிருக்கும் உணவு, மருந்துத் தொழில்களுக்கு இடையூறாக இருக்கலாம். நோயெதிர்ப்பு மருந்துகளைக் கொண்டு சில பாக்டீரியாத் தொற்றுகளைக் கட்டுப்படுத்துவது கடினமாகி வருவதால் இந்த பாக்டீரியா உண்ணிகளை மனிதர்களில் தொற்றினைக் குணப்படுத்தப் பயன்படுத்தலாம் என்பதால் இதைப் பற்றிய ஆய்வுகள் மேற்கொள்ளப்பட்டு வருகின்றன.